open-index/open-wikipedia-markdown huggingface dataset:
Yas Marina-renbaan

Die **Yas Marina-renbaan** (حلبة مرسى ياس) is die tuiste van die jaarlikse Aboe Dhabi Grand Prix. Die baan is ontwerp deur Hermann Tilke, en is geleë op die Yas-eiland, ongeveer 30 minute se reis van die hoofstad van die Verenigde Arabiese Emirate, Aboe Dhabi. Yas Marina is een van drie Formule Eenbane in die Midde-Ooste, die ander twee is in Bahrein en Djedda.

Die baan beskik oor kragtige spreibeligting, en al die Aboe Dhabi Grands Prix word as 'n dag-aandwedren gehou, wat baie aanskoulik blyk te wees.

## Verwysings
Samuel Taylor Coleridge

200px
**Samuel Taylor Coleridge**

**Engelse digter, filosoof en literatuurkritikus**

----
**Gebore** 
21 Oktober 1772 
in Ottery St Mary, Devon, Engeland

----
**Oorlede** 
25 Julie 1834 
in Highgate, Middlesex, Engeland

----

**Literêre stroming**
Romantiek

----

**Bekende werke**
*The Rime of the Ancient Mariner**Kubla Khan**Biographia Literaria*

----

**Handtekening**

150px

**Samuel Taylor Coleridge ** ([ˈkoʊləˌrɪdʒ]; * 21 Oktober 1772; † 25 Julie 1834) was 'n Engelse digter, literatuurkritikus en filosoof wat saam met sy vriend William Wordsworth as die grondlegger van die Romantiese Beweging in die Engelse literatuur beskou word.

Coleridge, 'n lid van die groep digters na wie na aanleiding van hul woonplekke in die Lake District-streek van Engeland as die *Lake Poets* verwys is, het bekendheid verwerf met gedigte soos *The Rime of the Ancient Mariner* en *Kubla Khan* en sy outobiografiese werk *Biographia Literaria*. Ewe belangrik was sy literêr-kritiese bydraes, onder meer oor die werk van Shakespeare, en sy rol by die bekendstelling van die idealistiese stroming in die Duitse filosofie aan die Engelssprekende wêreld. Baie van Coleridge se neologismes – vakterme en uitdrukkings – het ingang gevind tot die Engelse woordeskat, waaronder *suspension of disbelief*. Sy filosofiese gedagtes het beslissende invloed op Ralph Waldo Emerson en Amerikaanse Transendentalisme uitgeoefen.

Coleridge het sy hele volwasse lewe lank simptome van ongegronde angs en depressie ervaar wat deur moderne wetenskaplikes as 'n moontlike geval van 'n bipolêre steuring gediagnoseer is – 'n gemoedstoestand wat in Coleridge se tyd nog onbekend was. Daarnaas is ook sy algemene gesondheidstoestand as swak beskryf, moontlik weens 'n reeks siektes waaraan hy in sy kinderjare gely het, soos rumatiese koors. Die simptome daarvan is deur sy geneeshere met laudanum behandel, 'n destyds gewilde opiumpreparaat waaruit sy lewenslange opiumverslawing voortgespruit het.

## Verwysings 
## Eksterne skakels 
**Literêre toerisme**
* *The Coleridge Way – In the Footsteps of the Romantic Poets*
Sochi Autodrom

Die **Sochi Autodrom** (Russies: Сочи Автодром), ook bekend as die Sotsji Internasionale Straatbaan en die Sotsji Olimpiese Parkbaan, is 'n 5&nbsp;848&nbsp;km lange Formule Een-motorrenbaan in die ontspanningstad Sotsji langs die Swartsee in Rusland.

Die baan is soortgelyk aan die Circuit Gilles Villeneuve en die Sydney Olimpiese Parkbaan, omrede dit rondom 'n Olimpiese stadion gebou is; in hierdie geval die Sotsji Olimpiese Park, plek van die Olimpiese Winterspele 2014. 

Dit huisves die Russiese Grand Prix, 'n wêreldkampioenskapsren, sedert 2014, aanvanklik vir 'n sewejaarkontrak.

## Wenners van die Russiese Grand Prix te Sotsji 
## Verwysings
Shanghai Internasionale Renbaan

Die **Shanghai Internasionale Renbaan** is 'n motorrenbaan in Jiading, Shanghai, Volksrepubliek China, wat deur Hermann Tilke ontwerp is. Dit huisves sedert 2014 die Chinese Grand Prix wat 'n rondte van die Formule Een-wêreldkampioenskap vorm. Hierdie renbaan is gebaseer op die vorm van die Chinese karakter shàng 上 (hoogste; "shang" van "Shanghai").

Die baan was die duurste Formule Eenrenbaan toe dit in 2004 voltooi is, teen 'n koste van VS$240 miljoen. Die baan is 5.451 km lank met een van die moeilikste draaikombinasies op die Formule Eenkalender. Draaie 1 en 2 is saam 'n veeleisende 270 grade, 'n regshandige kombinasie wat hoë spoed by die ingang vereis, maar dan verder verskerp teen die uitgang.
duimnael|links|350px|Pylvak (regs) met die kuipe se uitgang in die middel
Die Shanghai Internasionale renbaan is ontwerp vir die hoogste rensnelhede van alle Formule 1-renbane tot op hede. Dit het ook 'n invloed gehad op die rempunte aan die einde van die lang pylvak, waar die baanoppervlak soms verkrummel het as gevolg van die ladings.

## Verwysings
Red Bull Ring

Die **Red Bull Ring** is 'n motorrenbaan in Spielberg, Stiermarke, Oostenryk wat die Oostenrykse Grand Prix (Duits: *Großer Preis von Österreich*), 'n Formule Een motorwedren, aanbied.

Die Grand Prix is sedert 1964 en 1970–1987 by die **Österreichring** aangebied, en in 1997–2003 is die baan opgeknap en verkort as die A1 Ring. Verskeie dele van die baankompleks, insluitend die kuipe en hoofpawiljoen is afgebreek en oorgebou, maar konstruksiewerk is gestaak en die baan was in onbruik vir etlike jare voor dit deur Red Bull se Dietrich Mateschitz gekoop en oorgebou is. Die baan is herdoop na Red Bull Ring, heropen op 15 Mei 2011 en sedert 2014 word die Grand Prix weer by die Red Bull Ring gehou.

duimnael|links|320px|Die Red Bull Ring
duimnael|senter|280px|Die Österreichring in 1977
Marinabaai Straatrenbaan

Die **Marinabaai Straatrenbaan** is 'n motorrenbaan in Marinabaai, Singapoer waar die Singapoerse Grand Prix, 'n Formule Een nagmotorwedren, jaarliks aangebied word.

Die baan is 5,065&nbsp;km (3,147 myl) lank en lê in 'n haweligging soortgelyk aan die Monaco Grand Prix-baan en die Valencia Straatbaan in Valencia.

Die baan is ontwerp deur KBR, Inc., 'n wysiging van die oorspronklike een wat eerste deur Hermann Tilke voorgestel is. Die baan beskik oor 'n FIA Graad 1-lisensie.

## Verwysings
Singapoerse Standaardtyd

**Singapoerse Standaardtyd** (SST) is 'n tydsone wat gelykstaande aan UTC+08:00 is.

## Ook 
* Maleisiese Standaardtyd (MST) of Maleisië-tyd (MYT)
* Filippynse Standaardtyd (FST)
* Republiek Chinatyd (RST)/Taiwantyd
* Chinese Standaardtyd
Nafissatou Dia Diouf

**Nafissatou Dia Diouf** (Dakar, 11 September 1973) is 'n Senegalese skrywer. Sy het aan die Université Bordeaux-Montaigne studeer.

## Werke 
* 2001: ''Retour d'un si long exil*
* 2003: *Primeur, poèmes de jeunesse*
* 2004: *Le Fabuleux Tour du monde de Raby*
* 2005: *Je découvre l'ordinateur*
* 2005: *Cytor & Tic Tic naviguent sur la toile*
* 2008: *Les petits chercheurs* "
* 2010: *Cirque de Missira et autres nouvelles''

## Toekennings 
* Young French-speaking writer Award, Frankryk, 1999
* Francomania Award, Kanada, 2000
* Foundation Senghor Award, Senegal, 2000

## Eksterne skakels 
* www.nafidiadiouf.net 
* www.ikuska.com
Malaysia Airlines-vlug 370

**Malaysia Airlines-vlug 370 (MH370/MAS370)** was 'n geskeduleerde internasionale vlug van Kuala Lumpur, Maleisië na Beijing, China. Op 8 Maart 2014 het die vliegtuig spoorloos verdwyn. Die vliegtuig het 227 passasiers en twaalf bemanningslede aan boord gehad.

Vlug 370 het op 8 Maart 2014 om 00:41 (Maleisiese Standaardtyd; UTC+8) van die Kuala Lumpur Internasionale Lughawe opgestyg en moes na 'n vlug van 6 ure op die Beijing Capital Internasionale Lughawe land. Vlugbeheer het egter omstreeks 01:22, terwyl die vliegtuig oor die Golf van Thailand was, kontak daarmee verloor. Die vliegtuig is om 02:40 as vermis aangemeld.

'n Grootskaalse soektog is van stapel gestuur, maar het niks opgelewer nie. In Julie 2015 is 'n wrakstuk van 'n Boeing 777 naby die Réunion-eiland, oos van Afrika opgespoor. Die wrakstuk, 'n deel van die vlerk, is van dié vliegtuig afkomstig.

## Bemanning en passasiers 
Kaptein Zaharie Ahmad Shah (53) was 'n ervare vlieënier met 18&nbsp;365 vlugure agter sy naam. Die onderkaptein, Fariq Ab Hamid (27), het reeds 2&nbsp;763 vlugure gehad. Die passasierslys is deur Malaysia Airlines bekend gemaak:

## Verwysings
Aboe Dhabi Grand Prix

Die **Aboe Dhabi Grand Prix** is 'n Formule Een motorwedren wat sedert 2009 jaarliks in Aboe Dhabi in die Verenigde Arabiese Emirate plaasvind. Die Grand Prix word by die Yas Marina-renbaan, wat deur Hermann Tilke ontwerp is, gehou.

## Vorige wenners 
duimnael|380px|Uitleg van die Yas Marina-renbaan
Khady Hane

**Khadidjatou Hane** of **Khady Hane** (Dakar, 6 Desember 1962) is 'n Senegalese skrywer.

## Werke 
* 1998: *Sous le regard des étoiles...* Dakar: NEAS
* 2001: *Les violons de la haine* Parys: Manuscrit.com
* 2001: *Ma sale peau noire* Parys: Manuscrit.com, 2001
* 2002: *Le Collier de paille* Libreville: Editions Ndzé, 2002. 
* 2005: *Il y en a trop dans les rues de Paris* Bertoua, Kameroen: Editions Ndzé, .

## Verwysings 
## Eksterne skakels 
* UWA
José Carlos Pace-renbaan

Die **Interlagos-renbaan** (amptelik *Autódromo José Carlos Pace*) is 'n motorsportrenbaan in São Paulo, Brasilië.

Die renbaan is algemeen bekend om die jaarlikse Formule Een Brasiliaanse Grand Prix te huisves.

senter|500px
Autódromo Hermanos Rodríguez

Die **Autódromo Hermanos Rodríguez** (letterlik "Rodríguezbroers-renbaan") is 'n motorsportrenbaan in Meksikostad, Meksiko, vernoem na die beroemde renjaerbroers Ricardo en Pedro Rodríguez. Die baan het kort na sy opening sy naam gekry toe Ricardo Rodríguez tydens 'n oefening vir die 1962 Meksikaanse Grand Prix verongeluk het. Ricardo se broer Pedro het nege jaar later ook met sy lewe hier geboet.

Die renbaan is in 'n openbare park van die Magdalena Mixhuca Sportstad in die suidooste van Meksikostad geleë.

Die "NASCAR Nationwide-reeks" het by Autódromo Hermanos Rodríguez plaasgevind van die 2005-seisoen tot die 2008-seisoen. Martin Truex Jr. wen die ren in 2005 en Denny Hamlin in 2006. Vir die 2007-ren is die oorkruiseiland verwyder om verbysteekgeleenthede in die pylvak en in draai 1 te verbeter, en Juan Pablo Montoya van Bogotá, Colombia het die ren gewen.

Die volle F1-baanuitleg by die Autódromo Hermanos Rodríguez is deur die A1 Grand Prix-reeks gebruik vanaf die 06–07 seisoen.

## Geskiedenis 
Die baan is in 1962 in 'n openbare park gebou en het sy eerste Formule Een Grand Prix in dieselfde jaar aangebied, as 'n nie-kampioenskapswedren. Die volgende jaar het die Meksikaanse Grand Prix 'n volle wêreldkampioenskapsren geword. Die baan het deel van die F1-kalender gebly tot in 1970, toe toeskoueroorbesetting onveilige toestande veroorsaak het.

Toe dit in 1986 heropen is, het die baan met 'n nuwe kuipekompleks gespog, sowel as verbeterde veiligheid oralom. Sedert 2015 is die Autodromo Hermanos Rodríguez die enigste gasheer vir die F1 Meksikaanse Grand Prix.

senter|550px|Uitleg van die Autódromo Hermanos Rodríguez

## Verwysings
Reims-Gueux

**Reims-Gueux** is 'n 8.302 km lange padrenbaan in Reims, Frankryk. Dit het die Franse Grand Prix van 1950–1951, 1953–1954, 1956, 1958–1961, 1963 en 1966 (vir 11 byeenkomste) aangebied.
Skandinawiese Renbaan

Die **Skandinawiese Renbaan** is 'n 4,025 km lange motorsportrenbaan in Anderstorp, Swede. Dit het die Sweedse Grand Prix ses keer van 1973 tot 1978 gehuisves.
Valenciastraatbaan

duimnael|regs|350px|Uitleg van die Valenciastraatbaan.
Die **Valenciastraatbaan** is 'n 5.419 km lange motorsportrenbaan in Valencia, Spanje. Die Europese Grand Prix is van 2008 tot en met 2012 (5 byeenkomste) hier aangebied.
Prins George-renbaan

duimnael|regs|350px|Uitleg van die Prince George-renbaan.
Die **Prins George-renbaan** is 'n 3.920 km lange motorrenbaan in Oos-Londen, Suid-Afrika. Dit het die Suid-Afrikaanse Grand Prix drie keer gehuisves in 1962, 1963 en 1965 voordat die Grand Prix in 1967 na Kyalami verskuif is.
Phoenix straatrenbaan

**Phoenix straatrenbaan** is 'n 3.720 km lange straatrenbaan in Phoenix, Arizona Verenigde State. Dit het die Verenigde State Grand Prix van 1989, 1990 en 1991 (vir 3 byeenkomste) aangebied, maar dis uiteindelik laat vaar weens swak toeskouergetalle. Daar was geen verdere Formule 1-renne in die VSA totdat die Indianapolis Motor Speedway sy eerste Grand Prix in 2000 gehou het nie.
Paul Ricard-renbaan

Die **Paul Ricard-renbaan** is 'n 5.8 km lange motorsportrenbaan van Frankryk, geleë op 'n winderige plato by Le Castellet, naby Marseille in Frankryk.
 
Die renbaan is in 1969 gebou en het die Franse Grand Prix veertien keer aangebied tussen 1971 en 1990. Die baie vinnige baan leen hom nie vir opwindende wiel-aan-wiel medinging nie en is daarom van die Grand Prixrooster verwyder. Sedertdien is die Formule 1-wedren op die baan van Magny-Cours, Nevers, uitgespook tot ook hierdie byeenkoms afgeskaf is in 2008. Hierna was daar geen Franse Grand Prix weer gehou nie, maar in 2018 keer die wedren weer terug na die Paul Ricard-renbaan.

Die baan is die eiendom van die voormalige Formule 1-baas Bernie Ecclestone, wat die afgelope jaar flink daarin belê het, veral wat betref veiligheid en fasiliteite ter plaatse. Deesdae word dit onder andere gereeld deur Formule 1-spanne as toetsbaan gebruik.
Berkner-eiland

[duimnael|links|Ligging van Berkner-eiland binne [Antarktika]]
**Berkner-eiland** of **Hubley-eiland**, die wêreld se 31ste grootste eiland en die tweede grootste eiland van Antarktika ná Alexander-eiland, beslaan 'n oppervlakte van 44&nbsp;000&nbsp;km². Die eiland is in die Weddellsee van die Suidelike Oseaan oos van die Antarktiese Skiereiland geleë en word as die suidelikste eiland ter wêreld beskou. Dit is die vierde grootste eiland na Devon-eiland, Alexander-eiland en Severny-eiland, wat nie bewoon is nie en is volledig met ys bedek.

Berkner-eiland is op 12 Desember 1947 deur die Amerikaanse Ronne Antarctic Research Expedition ontdek en in 1960 ná die Amerikaanse fisikus Lloyd Viel Berkner genoem.

Berkner-eiland word deur Argentinië (Argentyns-Antarktika) en die Verenigde Koninkryk (Brits-Antarktiese Gebied) geëis en tot hul Antarktis-gebied gereken, maar omdat dit volgens internasionale reg nie erken word nie, val die eiland soos die res van Antarktika onder die saak van die Antarktis-verdrag.

## Eksterne skakels 
*  *Berkner Island* in die Geografiese Naaminformasiesisteem van die Verenigde State se Geologiese Diens
Watkins Glen Internasionale Renbaan

duimnael|regs|380px|Uitleg van die Watkins Glen Internasionale Renbaan.

Die **Watkins Glen Internasionale Renbaan**, met die bynaam "The Glen", is 'n 5,430 km lange motorsportrenbaan wat geleë is in die dorp Dix, net suidwes van die dorpie Watkins Glen, New York, Verenigde State. Dit was lank oor die wêreld heen bekend as die tuiste van die Formule Een Verenigde State Grand Prix wat van 1961–1980 vir 20 jaar agtereenvolgens hier aangebied is.

Dit is ook die tuiste van motorwedrenne in byna elke klas, insluitend die Wêreldsportmotorkampioenskap, Trans-Am, Can-Am, NASCAR Cup-reeks, die Internasionale Motorsportvereniging en die IndyCar-reeks.

Die baan staan bekend as die mekka van Noord-Amerikaanse padwedrenne en is 'n gewilde plek onder aanhangers en bestuurders. Die fasiliteit is tans in besit van NASCAR.

## Geskiedenis
duimnael|300px|Tom Pryce jaag op die "Boot" op Watkins Glen
Aanvanklik is openbare strate in die dorp vir die renbaan gebruik. In 1956 is 'n permanente baan vir die ren gebou. In 1968 is die ren uitgebrei tot ses uur, wat die 6 uur van Watkins Glen geword het. Die huidige uitleg van die baan is sedert 1971 min of meer dieselfde, met klein aanpassings na die noodlottige ongelukke van François Cevert in 1973 en J.D. McDuffie in 1991. Die ouer oorkruisings (*chicanes*) is intussen verwyder.

### Watkins Glen Grand Prix
Saam met die jaarlikse SCCA-ren, het die baan sy eerste professionele ren (NASCAR Grand National Division) in 1957 aangebied. Dit was die eerste internasionale byeenkoms met die Formula Libre-renne van 1958 tot 1960. Onder die jaers wat deelgeneem het, was Jack Brabham, Stirling Moss, Phil Hill, en Dan Gurney.

### Verenigde State Grand Prix
duimnael|240px|Toegangskaartjie vir die 1973 Grand Prix op Watkins Glen
Na twee uitgawes van die Formule Een-Amerikaanse Grand Prix wat minder suksesvol was (Sebring in 1959 en Riverside in 1960), het promotors na 'n nuwe plek gesoek as permanente tuiste vir die Amerikaanse Grand Prix.

In 1961, net ses weke voor die geskeduleerde datum vir nog 'n Formula Libre-wedren, was Argetsinger besig om Watkins Glen voor te berei vir die finale ronde van die Formule Een-wêreldkampioenskap. Nuwe kuipe is aangebou om te voldoen aan die Europese standaarde van kuipplekke met oorhoofse bedekking.

Die Grand Prix van die Verenigde State by Watkins Glen het gou 'n herfstradisie geword, terwyl groot skares kundige renliefhebbers jaarliks na Bostaat-New York gestroom het te midde van die skouspelagtige herfskleure in die streek. Die wedren was ook een van die gewildste op die wêreldwye Grand Prix-kalender onder die spanne en jaers, omdat die begin- en prysgeld dikwels dié van die ander wedrenne gesamentlik oortref het. Die ren het die Grand Prix-bestuurdersvereniging-toekenning ontvang vir die bes-georganiseerde en -aangebiede ren van die seisoen in 1965, 1970 en 1972.
Enzo en Dino Ferrari-renbaan

Die **Enzo en Dino Ferrari-renbaan** (Italiaans: *Autodromo Enzo e Dino Ferrari*) is 'n 4.909&nbsp;km&nbsp;lange motorrenbaan naby die dorp Imola in Italië. Dit lê 40 km (25 myl) oos van Bologna en 80 km (50 myl) oos van die Ferrarifabriek in Maranello. Die baan is genoem na Ferrari se stigter Enzo en sy seun Dino wat in die 1950s oorlede is. Voor Enzo Ferrari se dood in 1988 was die baan die "Autodromo Dino Ferrari" genoem. 

Die baan het die San Marino Grand Prix reeds 26 keer van 1980 tot 2006 gehuisves en beskik oor 'n FIA Graad 1-lisensie.

Vir vele jare is twee Grands Prix jaarliks in Italië aangebied, dus is die ren by Imola na die nabygeleë staat genoem. (Die Italiaanse Grand Prix word in Monza gehou). Wanneer die Formule Eensirkus Imola besoek, word dit as die "tuisbaan" van Ferrari beskou en massas *tifosi* (Ferrari-ondersteuners) kom om die plaaslike span te ondersteun.

duimnael|senter|450px|Huidige uitleg van die Enzo en Dino Ferrari-renbaan.
Adelaide Straatbaan

Die **Adelaide Straatbaan** is 'n 3.78 km lange motorsportrenbaan in Adelaide, Australië. Dit het die Australiese Grand Prix elf keer van 1985 van 1995 gehuisves.
Estoril-renbaan

Die **Estoril-renbaan** (Portugees: *Autódromo do Estoril*, amptelik *Autódromo Fernanda Pires da Silva*) is 'n 4.182 km lange motorsportrenbaan in Estoril, Portugal. Dit het die Portugese Grand Prix 13 keer van 1984 tot 1996 gehuisves.

duimnael|senter|450px|Uitleg van die Estoril-renbaan.
Hockenheimring

Die **Hockenheimring** is 'n motorrenbaan, geleë in the Rhynvallei naby die dorp Hockenheim in Baden-Württemberg, Duitsland. Behalwe vir ander motorrenbyeenkomste, is dit elke tweede jaar die gasheer van die Duitse Grand Prix, so ook in 1970, 1977–1984, 1986–2006, 2008, 2010, 2012, 2014 en 2016. Die baan het 'n baie plat helling en beskik oor 'n FIA Graad 1-lisensie.

senter|600px
duimnael|senter|800px|Toeskouers se blik op die suidkurwe tydens 'n versnelrendag in 2004.

duimnael|senter|800px|Die verlate ooskurwe is aan die natuur oorgelaat (Februarie 2008).

## Verwysings
Kaori Ekuni

**Kaori Ekuni** (Japannees: 江國 香織; Setagaya, Tokio, 21 Maart 1964) is 'n Japannese skryweres.

## Werke 
* 1991 *Kira kira hikaru*　(きらきらひかる)
* 1999 *Kamisama no bōto*　(神様のボー)
* 2002 *Oyogu no ni anzen demo tekisetsu demo arimasen*　(泳ぐのに、安全でも適切でもありません)
* 2003 *Gōkyūsuru jumbi wa dekiteita* (号泣する準備はできていた)

## Eksterne skakels 
*  Kaori Ekuni, ''J'Lit Books from Japan*
*  Synopsis of *God's Boat* (*Kamisama no boto''), JLPP (Japanese Literature Publishing Project)
Fédération Internationale de l'Automobile

Die '''Fédération Internationale de l'Automobile'* (*FIA'', Afrikaans: "Internasionale Automobielfederasie") is 'n vereniging wat op 20 Junie 1904 gestig is as die *Association Internationale des Automobile Clubs Reconnus* (*AIACR*) om die belange van motororganisasies en motorgebruikers te verteenwoordig.

Vir die gewone publiek is FIA die beheerliggaam van vele motorrenbyeenkomste dwarsoor die wêreld, die bekendste hiervan is die Formule Eenreeks.

[duimnael|links|280px|FIA se hoofkantoor in [Parys]]
## Eksterne skakels 
*    Amptelike webwerf
Fairmont Hotels and Resorts

[290px|duimnael|[Château Frontenac, Quebecstad]]
**Fairmont Hotels & Resorts** is 'n Kanadese hotelketting wat luukse hotelle en ontspanningsoorde in 19 lande bedryf, waaronder Kanada, die Verenigde State, Azerbeidjan, Barbados, Bermuda, Duitsland, Egipte, die Filippyne, Indië, Indonesië, Kenia, Mexiko, Monaco, Oekraïne, Saoedi-Arabië, Singapoer, die Volksrepubliek China, Suid-Afrika, Switserland, die Verenigde Arabiese Emirate en die Verenigde Koninkryk.

In Kanada staan Fairmont bekend vir sy befaamde historiese hotelle soos *The Empress* in Victoria, die *Hotel Vancouver* in Vancouver, *The Palliser* in Calgary, die *Hotel Macdonald* in Edmonton, die *Château Laurier* in Ottawa, *The Royal York* in Toronto, die *Banff Springs Hotel* in Alberta en die *Château Frontenac* in Quebecstad. Baie van dié hotelle is oorspronklik in die laat 19de en vroeë 20ste eeu deur die spoorwegmaatskappy *Canadian Pacific Railway* opgerig.

Fairmont se portefeulje sluit daarnaas verskeie ander ikoniese hotelle in soos *The Plaza* in New York, die *Savoy Hotel* in Londen, die *Peace Hotel* in Sjanghai en die *Makkah Clock Royal Tower Hotel* in Mekka, Saoedi-Arabië.
Laringeale konsonant

**Laringeale konsonante**, ’n term wat dikwels as ’n sinoniem van keelklank gebruik word, is konsonante wat hoofsaaklik in die larinks geartikuleer word: die faringeale (ook epiglottale) en glottale konsonante, en vir party tale uvulêre (of party uvulêre) konsonante.

Die term *laringeaal* word dikwels beskou as sinoniem met glottaal, maar die larinks bestaan uit meer as net die glottis (stemvoue): dit sluit ook die epiglottis en ariëpiglottiese voue in. In breë sin sluit laringeale artikulasies gevolglik die radikale konsonante in, wat die wortel van die tong betrek. Die verskeidenheid klanke wat in die larinks geproduseer word, is die onderwerp van voortgesette navorsing, en die terminologie word nog gevorm.

Die term *laringeale konsonant* word ook gebruik vir gelaringealiseerde konsonante wat in die boonste deel van die stemkanaal geartikuleer word, soos die Arabiese 'klemme' en Koreaanse 'gespanne' konsonante.

## Verwysings 
## Bronne 
* Ladefoged, Peter; Maddieson, Ian (1996). ''The Sounds of the World's Languages*. Oxford: Blackwell. .
* Miller, Amanda (2005), "Guttural vowels and guttural co-articulation in Ju|’hoansi". *Journal of Phonetics,'' dl. 35, Nommer 1, Januarie 2007, pp 56–84.
Zandvoort-renbaan

Die **Zandvoort-renbaan** is 'n 4,259 km lange motorsportrenbaan in Zandvoort, Nederland. Die Hollandse Grand Prix wat van 1952–1985 vir 30 byeenkomste daar aangebied is en sedert 2021 die Nederlandse Grand Prix.

## Die baan
Die baan het gewild geword vanweë sy vinnige, uitgestrekte draaie soos Scheivlak sowel as die "Tarzanbocht" (Tarzandraai), 'n haarnaalddraai aan die einde van die begin/eindpylvak. Tarzanbocht is die bekendste draai op die baan. Aangesien daar 'n helling in die draai is, bied dit uitstekende verbysteekgeleenthede. Dit is moontlik om buite sowel as in die makliker binnebaan verby te steek.

Hierdie draai is glo vernoem na 'n plaaslike karakter wat die bynaam Tarzan verwerf het en wou net sy groentetuin in die duine prysgee as die baan se ontwerpers 'n nabygeleë draai na hom vernoem het. Van 2020 af is daar ook 'n helling in die Hugenholtzdraai en die Arie Luyendijkdraai.

duimnael|280px|regs|Die Zandvoort-renbaan word in 1948 aangelê
[duimnael|280px|Die 1961 [Hollandse Grand Prix]]
duimnael|280px|Lugfoto van die baan (2016)
Die uitleg van die baan is verskeie kere verander:
* 1948–1972: lengte 
* 1973–1979: lengte 
* 1980–1988: lengte 
* 1989–1998: lengte 
* 1999–2019: lengte 
* 2020–tans: lengte 

### Verskillende baanuitlegte

File:Circuit Park Zandvoort-1948.svg|Grand Prix-baan(1948-1972)
File:Circuit Park Zandvoort-1973.svg|Grand Prix-baan(1973-1979)
File:Circuit Park Zandvoort-1980.svg|Grand Prix-baan(1980-1988)
File:Circuit Park Zandvoort-1989.svg|Grand Prix-baan(1989-1998)
File:Circuit Park Zandvoort-1999.svg|Grand Prix-baan(1999-2019)
File:Zandvoort Circuit.png|Grand Prix-baan(2020–tans)

Die draaie het die volgende name (die nommers stem ooreen met die kaart in hierdie afdeling, beginnende by die wegspringstreep):
* Tarzandraai (1)
* Gerlach-draai (2)
* Hugenholtzdraai (3)
* Hunzerug (4)
* Rob Slotemakerdraai (5)
* Naamlose draai (6)
* Scheivlak (7)
* Meestersdraai (voorheen Marlborodraai) (8)
* Naamlose draai (voorheen Renaultdraai) (9)
* CM.com-draai (voorheen die Vodafone) (10)
* Hans Ernstdraai 1 en Hans Ernstdraai 2 (voorheen Audi S-draai) (11 + 12)
* Naamlose draai (voorheen Kumhodraai) (13)
* Arie Luyendijkdraai (voorheen Bosuit) (14)

Die hoogteverskil oor die baan is 7,92 meter. 

## Verwysings
NG gemeente Wonderboompoort

duimnael|regs|170px|Ds. W.J.J. du Plessis was die leraar van 1957 tot 1958.

[duimnael|regs|170px|Ds. J.J. Fourie is skielik aan 'n hartaanval oorlede op [21 September 1958 terwyl hy medeleraar hier was.]]

Die **NG gemeente Wonderboompoort** is ’n gemeente van die Nederduitse Gereformeerde Kerk in die Pretoriase voorstad Mountain View.

## Stigting 
Die gemeente wat die naam Wonderboompoort dra, is op 24 Junie 1951 van die moedergemeente Daspoort afgestig. Die ledetal van die gemeente het toe so om en by die vyfhonderd getel. Teen 1985 het dit toegeneem tot 1 424, maar in 2015 1088, met 247 dooplidmate. 

Aan die begin was daar nog nie 'n eie kerk of kerksaal nie en toe was die gemeente besig om 'n eie saal te bou, wat vir die eredienste, verenigings, vergaderings, Sondagskool en ander byeenkomste in verband met die werksaamhede van die Kerk sou dien. 

## Eerste leraar 
Die jong gemeente was gelukkig om met die eerste beroep ná die afstigting suksesvol te wees, want so is ds. J.J. Fourie gelei om die beroep hierheen aan te neem. Sedert 1 Desember 1950 was ds. en mev. Fourie in die gemeente werksaam. In 1952 skryf *Ons gemeentelike feesalbum*: “Deur die goedheid en genade van die hemelse Vader kon hier ook al heelwat tot die eer en verheerliking van sy Naam gedoen word. So is die dienste en nagmaalsvieringe en bidure waargeneem en gelei, die verenigings gehou, asook 'n Bond van Dienaresse en Kinderkrans gestig. 'n Ywerige scriba en kassier, saam met die kerkraad, het ook al in die verlede hul deel bygedra. Aangesien die gemeente maar nog aan die begin van sy loopbaan staan, is hier dus nog nie veel om uit die verlede aan te haal nie.”

## Bronne 
*  Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.

## Eksterne skakels
Khady Sylla

**Khady Sylla** (Dakar, 27 Maart 1963 – Dakar, 8 Oktober 2013) was 'n Senegalese skrywer.
Sy het in Parys gestudeer en was 'n professor vir Duits aan die Universiteit Cheikh Anta Diop de Dakar.

## Werke 
* *Le Jeu de la Mer*, Parys: L'Harmattan, 1992. 

### Films 
* *An Open Window*
* *Colobane Express* (1999)

#### Kortfilms en dokumentêre 
* *Les Bijoux* (1997)
* *Une fenêtre ouverte* (2005) (52 min.)

## Verwysings 
## Eksterne skakels 
*  Khady Sylla
NG gemeente Silverton

duimnael|regs|170px|Ds. B.J.K. Anderssen, Silverton se eerste leraar.

Die **NG gemeente Silverton** was ’n gemeente van die Nederduitse Gereformeerde Kerk in Pretoria en in die Oostelike Sinode (die ou Oos-Transvaal), maar dis later ingelyf by Skuilkruis weens die veranderende demografie van Silverton waar ook die gemeente Silvertonpark ingelyf is, en wel by Meyerspark. Van drie Silvertonse gemeentes dra tans (2021) nog net Silvertonkruin (1975) die woongebied se naam. Kort voor inlywing het die gemeente 77 doop- en 429 belydende lidmate gehad. Die laaste leraar was ds. J.D. Enslin.

## Stigting 
duimnael|links|300px|Die kerkgebou omstreeks 1970.
Dié gemeente aan die destydse noordoostelike grense van Pretoria is op 27 Januarie 1945 gestig. Vroeër was dit 'n wyk van die gemeente Pretoria-Oos. Eintlik heet die dorpie Silverton (later ’n voorstad van Pretoria) na 'n silwermyn wat baie jare gelede in die omgewing ontgin is.

Die vaders van hierdie omgewing was mnre. Pieter van Wyk en A.C. Vlok, wat byna 'n halwe eeu lank óf hierdie wyk óf later die gemeente in kerkrade verteenwoordig het. Hoewel met afstigting nie 'n deel van die stad nie, het tog ook in hierdie stiller dele reeds destyds die probleme van 'n voorstedelike omgewing geheers, aangesien almal wat hier woon hulle verdienste in die stad het en vir die grootste gedeelte van die dag uithuisig is. Dit sal waarskynlik nie beter gaan in die toekoms nie, is in 1952 in Ons gemeentelike feesalbum voorspel, omdat die onmiddellike omgewing van die dorpie reeds aangewys is as die terrein van toekomstige swaar nywerhede. Hiermee is reeds 'n begin gemaak met die £10 000 000-skema van die SAS en H se werkwinkels.

## Beginjare 
Die gemeente kon aan die begin van 1951 sy nuwe pastorie inwy en so 'n lang gekoesterde ideaal verwesenlik. Die eerste leraar van die gemeente was ds. B.J.K. Anderssen. Die plek van aanbidding was 'n baie sierlike saal wat in 1925 gebou is. Besondere kenmerk van die argitektuur is die mooi Constantia-gewel. Die ledetal van die gemeente wat by die afstigting 450 getel het, het binne die eerste ses jaar stadig toegeneem tot 650 lede. 

In 1952 skryf Silverton se medewerker in Ons gemeentelike feesalbum: “Ook hierdie gemeente verbly hom in die vooruitsig van die driehonderdjarige feesviering van ons volksplanting. Dit is ook sy opregte bede dat die hele volk in daardie jaar hom sal opmaak én terugkeer na daardie Gereformeerde godsdiens wat Jan van Riebeeck as sy roeping beskou het om hier te propageer.”

## Enkele predikante 
* Anderssen, Balthazar Johannes Kloppers, 1945 – 1964

## Bronne 
*  Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.

## Eksterne skakels 
*  Die destydse NG kerk Silverton, nou 'n kampus van die gemeente Skuilkrans, soos te sien op Google Maps. URL besoek op 31 Julie 2015.
NG gemeente Booysen

duimnael|regs|170px|Ds. C.J. van den Berg, leraar van 1955 tot 1960.

Die **NG gemeente Booysen** is ’n gemeente van die Nederduitse Gereformeerde Kerk in die Pretoriase voorstad Booysens. Die gemeente het in 2015 249 doop- en 993 belydende lidmate gehad, vergeleke met onderskeidelik 675 en 962 in 1985. Drie jaar later was dit 50 en 175. Destyds was di. C.P. Brand en R. Verwey die leraars, maar 30 jaar later het ds. G.D. Nel alleen in die gemeente gestaan. Ná sy vertrek was die gemeente vakant. Die kerkgebou is geleë by Pretoriastraat 1137, Booysens. 

## Stigting 
duimnael|links|Die gemeente se kerkgebou.

Op 23 Junie 1950 het die Ring van Eloffsdal besluit om die gemeente Booysen met ongeveer 750 lidmate af te stig van die moedergemeente, Daspoort. *Ons gemeentelike feesalbum* kon ’n jaar later berig: “Reeds in die eerste jaar van sy bestaan het die gemeente getoon waartoe hy in staat is en die toekoms word met volle vertroue in ons Meester, die Koning van die Kerk, ingevaar . . . (sedert die ontvangs van die eerste leraar) het hierdie jong gemeente tekens van nuwe lewe en belangstelling begin toon. En die gemeente is stadig besig om van krag tot krag te ontplooi..”

## Eerste leraar 
Nadat die gemeente byna nege maande vakant was, is die eerste leraar in die persoon van prop. P.B. Botha (D.-sn.) op 17 Maart 1951 met handoplegging bevestig. Die gemeente het by afstigting nog nie 'n eie kerkgebou besit nie, maar twee erwe is toe reeds vir daardie doel aangekoop. Aanvanklik is die dienste in 'n saaltjie, wat deur die ywer van die gemeente daargestel is, gehou. 'n Nuwe elektroniese orrel is ook deur die kerkraad aangekoop en die orrel sou geskik wees om later in 'n kerkgebou gebruik te word tot tyd en wyl die gemeente in staat sal wees om 'n pyporrel aan te koop. 

Die medewerker van *Ons gemeentelike feesalbum* sluit sy bydrae soos volg af: “Ons is vol hoop en vaste vertroue vir die toekoms. Met intensiewe bearbeiding glo ons dat hierdie jong gemeente nog die modelgemeente in die Moot gaan word.”

## Bronne 
*  Maeder, ds. G.A. en Zinn, Christian. 1917. *Ons Kerk Album*. Kaapstad: Ons Kerk Album Maatschappij Bpkt. 
*  Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.

## Sien ook 
* Gereformeerde kerk Andeon

## Eksterne skakels 
*  Die gemeente se kerkgebou by Pretoriastraat 1137, Booysens, soos te sien op Google Maps. URL besoek op 31 Julie 2015.
Río Beni

duimnael|links|Die Río Beni bereik die Amasonebekken
duimnael|links|Die Río Beni naby Riberalta, Noord-Bolivië
Die **Río Beni** is die grootste sytak van die Río Madre de Dios, saam met die Río Mamoré een van die Rio Madeira se twee bronriviere, wat weereens die grootste sytak van die Amasonerivier in Suid-Amerika is. Die rivier, met 'n lengte van 1&nbsp;100&nbsp;km, vloei deur Sentraal- en Noord-Bolivië.

Die Río Beni ontstaan deur die saamvloei van die Río de la Paz en Río Cotacajes naby Oruro in die suidweste van Bolivië. In die noordweste daarvan is dié land se regeringsetel La Paz en die Titicacameer geleë. Die Río Beni vloei in noordelike rigting deur die Andes se voetheuwels in die noorde van Bolivië, waar die Río Beni naby Nova Mamoré in die Rio Madeira uitmond.

## Sytakke 
Die grootste sytakke (stroomaf):
* Río Coroico (links)
* Río Tuichi (links)
* Río Emero (links)
* Río Madidi (links)
* Arroyo Verde (regs)
* Río Ivon (regs)
* Río Madre de Dios (links)
* Río Orthon (links)

## Verwysings
Río Mamoré

Die **Río Mamoré** (Portugees: *Rio Mamoré*) is saam met die Río Madre de Dios een van die Rio Madeira se twee bronriviere, die grootste sytak van die Amasonerivier in Suid-Amerika. Die rivier, met 'n lengte van 1&nbsp;930&nbsp;km, vloei deur Noordoos-Bolivië en Wes-Brasilië.

duimnael|links|upright|Satellietbeeld van die Río Mamoré se verloop in Bolivië
Die Río Mamoré ontstaan deur die saamvloei van Río Chapare en Río Ichilo. Aansluitend vloei die rivier deur Trinidad. Verder noord bereik die Río Mamoré die grens van Brasilië, waar die Rio Guaporé, die rivier se grootste sytak, uitmond. 'n Wyle later vloei die rivier saam met die Río Madre de Dios, wat uit 'n westelike rigting kom, om die hoofloop van die Rio Madeira te vorm.

## Sytakke 
Die grootste sytakke (stroomaf):
* Río Grande (regs)
* Río Secure (links)
* Río Tijamuchi (links)
* Río Apere (links)
* Río Yacuma (links)
* Rio Guaporé (regs)
* Río Yata (links)

## Verwysings 
## Eksterne skakels 
*
Rio Guaporé

[duimnael|links|Houthuise aan die Rio Guaporé naby Pontes e Lacerda, [Brasilië.]]
Die **Rio Guaporé** (Spaans: *Río Iténez*) is die grootste sytak van die Río Mamoré, saam met die Río Madre de Dios een van die Rio Madeira se twee bronriviere, wat weereens die grootste sytak van die Amasonerivier in Suid-Amerika is. Die rivier, met 'n lengte van 1&nbsp;210&nbsp;km, vloei deur Wes-Brasilië en Noordoos-Bolivië.

Die Rio Guaporé ontspring naby Pontes e Lucerda op die Parecis-plato in die Brasiliaanse deelstaat Mato Grosso. In die ooste daarvan ontspring die Río Paraguay. Die Rio Guaporé vloei aansluitend in noordoostelike rigting en vorm vir sowat 970&nbsp;km die grens tussen Brasilië en Bolivië, voordat die rivier naby Sorpresa, Rondônia, in die Río Mamoré uitmond.

## Verwysings
Europese Grand Prix

[duimnael|Die [Bakoe-straatrenbaan wat in 2016 die Europese Grand Prix gehuisves het.]]

Die **Europese Grand Prix** is die naam wat aan verskeie Formule Een-kampioenskapswedrenne gegee word wat by verskillende renbane in Europa plaasvind.

Die Europese Grand Prix is gedurende die mid-1980's ingestel en gereeld gehou vanaf 1999 tot 2012. 'n Onlangse gasheer vir hierdie geleentheid was die Valencia Straatbaan in Valencia, Spanje, wat die ren van 2008 tot 2012 aangebied het.

Die wedren is van die kalender verwyder in 2013, maar is hervat in 2016, hierdie keer aangebied op die nuwe Bakoe-straatrenbaan in Bakoe, die hoofstad van Azerbeidjan. Laasgenoemde wedren staan egter vanaf die 2017 Formule Een-seisoen bekend as die Azerbeidjanse Grand Prix, en nie meer as die Europese Grand Prix nie.

## Vorige wenners van die Grand Prix (1983-2016)
Sweedse Grand Prix

regs|420px
Die **Sweedse Grand Prix** was 'n Formule Een-kampioenskapswedren wat by die Skandinawiese Renbaan in Swede vir ses jaar, tussen 1973 en 1978, gehou is.

## Vorige wenners van die Sweedse Grand Prix
Río Madre de Dios

duimnael|links|Oewervegetasie aan die Río Madre de Dios in Peru
duimnael|links|Die hawe van Puerto Maldonado, Peru, aan die Río Madre de Dios
duimnael|links|Veerbote op die Río Madre de Dios in Puerto Maldonado, Peru
duimnael|links|Kaart wat die Río Madre de Dios se verloop in Bolivië vertoon
Die **Río Madre de Dios** (Spaans: [ˈmaðɾe ðe ðjos]; letterlik "Moeder van God se rivier") is saam met die Río Mamoré een van die Rio Madeira se twee bronriviere, die grootste sytak van die Amasonerivier in Suid-Amerika. Die rivier, met 'n lengte van 1&nbsp;060&nbsp;km, vloei deur Oos-Peru en Noord-Bolivië.

Die Río Madre de Dios ontspring oos van Cusco in die Peruviaanse Andes. In die weste daarvan ontspring die Río Ucayali, saam met die Río Marañón een van twee bronriviere van die Amasonerivier. Die Río Madre de Dios vloei aansluitend in noordoostelike rigting deur die oostelike Peru en noordelike Bolivië. Naby Riberalta mond die Río Beni, die Río Madre de Dios se grootste sytak, in die rivier in. 'n Wyle later, op die grens tussen Bolivië en Brasilië, vloei die rivier met die uit suidelike rigting komende Río Mamoré saam en die hoofloop van die Rio Madeira ontstaan.

## Sytakke 
Die grootste sytakke (stroomaf):
* Río Alto Madre de Dios (regs)
* Río Manú (links)
* Río Colorado (regs)
* Rio de Los Amigos (links)
* Río Inambari (regs)
* Río de Las Piedras (links)
* Río Tambopata (regs)
* Río Heath (regs)
* Río Manupare (regs)

## Verwysings
Las Vegas Grand Prix

duimnael|regs|260px|Renbaan sedert 2023
Die **Las Vegas Grand Prix** is 'n Formule Een-kampioenskapswedren wat sedert 2023 in Las Vegas, Verenigde State plaasvind. Die wedren was voorheen bekend as die *Caesars Palace Grand Prix* en was slegs twee keer gehou, in 1981 en 1982.
 
## Wenners van die Las Vegas Grand Prix 
## Wenners van die Caesars Palace Grand Prix 
duimnael|regs|260px|Renbaan 1981-1982
Switserse Grand Prix

Die **Switserse Grand Prix** was die premier motorresies van Switserland. In sy latere jare was dit 'n Formule Een-ren.

## Wenners van die Switserse Grand Prix 
duimnael|regs|Circuit Bremgarten, gebruik van 1934–1939 en 1947–1954
''Byeenkomste wat nie deel was van die Formule Een Wêreldkampioenskap nie wys in 'n pienk agtergrond.''
Indiese Grand Prix

regs|280px
Die **Indiese Grand Prix** was 'n Formule Een-kampioenskapswedren wat drie keer by die Buddh Internasionale Renbaan in Indië van 2011 tot 2013 aangebied is. 

Die ren kom nie meer op die Formule Eenkalender voor nie, weens 'n belastingdispuut wat die FIA destyds met die staat Uttar Pradesh van Indië gehad het.

## Vorige wenners 
Al drie die Indiese Grands Prix is by die Buddh-baan gehou, en almal is deur Sebastian Vettel gewen.

## Galery 

File:Force india Buddh.jpg|Force India se motor by Buddh
File:Pitlane Walks - 2011 Indian Grand Prix.jpg
File:Alonso Buddh 2011.jpg|Fernando Alonso jaag by Buddh in 2011

## Verwysings
Detroit Grand Prix

duimnael|220px|Uitleg van die Detroit straatbaan
Die **Detroit Grand Prix** is 'n Formule Een motorwedren wat op die Detroit straatbaan in Detroit, Verenigde State gehou was. Die Grand Prix het sewe keer plaasgevind, van 1982–1988.

## Wenners van die Grand Prix
Koreaanse Grand Prix

Die **Koreaanse Grand Prix** (Koreaans: 코리아 그랑프리) was 'n Formule Eenmotorwedren wat vierkeer van 2010–2013 in Yeongam, Suid-Korea plaasgevind het. Die wedren is na vier seisoene van die Formule Een-kalender verwyder omdat dit ongewild was by ondersteuners en baie leë sitplekke in die pawiljoene vir elke Grand Prix gelaat het. Dit is deels veroorsaak deur die baan se geografiese ligging en die gebrek aan akkommodasie in die omliggende gebied. 

## Vorige wenners 
regs|420px
Nederlandse Grand Prix

regs|320px
Die **Nederlandse Grand Prix** (ook bekend as die Hollandse of *Dutch GP*) is 'n motorwedren wat van 1948 tot 1985 vir 34 byeenkomste aangebied is. Die wedren het in 1952 deel geword van die Formule Een-wêreldkampioenskap.

Die Nederlandse Grand Prix word by die 4,252 km lange Zandvoort-renbaan in Zandvoort, Nederland gehou.

Die wedren sou op 3 Mei 2020 sy terugkeer na die kalender maak as die 2020 Nederlandse Grand Prix, maar dit het nie plaasgevind nie, weens die koronaviruspandemie van 2019-2020. Die wedren is heellaas pas op 5 September 2021 gehou, en sedertdien weer jaarliks op die kalender.

## Wenners van die Nederlandse Grand Prix 
Een pienk agtergrond dui aan dat hierdie wedren nie deel van die Formule 1-kampioenskap was nie.

## Wenners van die Zandvoortse Grand Prix
Turkse Grand Prix

Die **Turkse Grand Prix** is 'n Formule Een motorwedren wat die eerste keer op 21 Augustus 2005 op die Istanbul Park-renbaan gehou is, as deel van die 2005 Formule Een-seisoen. Dit was vir eers die laaste keer op 8 Mei 2011 op die kalender, voor dit weer in die Covid-19-era teruggekeer het. Die baan is ontwerp deur Hermann Tilke en word in 'n antikloksgewyse rigting gejaag.

## Vorige wenners van die Turkse Grand Prix 
regs|420px
Suid-Afrikaanse Grand Prix

[duimnael|350px|Die Kyalami-renbaan in [Midrand, Gauteng]]

Die **Suid-Afrikaanse Grand Prix** was 'n motorwedren wat by die Kyalami Grand Prix-renbaan en voor dit by die Prins George-renbaan in Suid-Afrika plaasgevind het. Dit het in 1967 verskuif na die Kyalami Grand Prix-renbaan waar dit tot en met die laaste wedren in 1993 aangebied is.

Die eerste wedren vind in die jaar 1934 by die Prince George-renbaan in Oos-Londen plaas. Die Suid-Afrikaanse Grand Prix was aanvanklik as slegs 'n Grand Prix motorsportgeleentheid aangebied en het nie deel uitgemaak van die Formule Eenwêreldkampioenskap nie. Die Grand Prix is 33 keer gehou en het vanaf 1962 25 keer vir die Formule 1 wêreldkampioenskap getel. As gevolg van die Tweede Wêreldoorlog is die Grand Prix tydelik gestaak vanaf 1940 tot en met 1959. Dit het voorgegaan in 1960 tot dit weer in 1985 gestaak is weens boikotte deur die buiteland teen die regering se apartheidsbeleid. Na die einde van apartheid is daar nog twee laaste wedrenne in 1992 en 1993 gehou maar is weens die groot onkoste nie as winsgewend deur die koördineerders beskou nie. Daar is sedertdien nie weer 'n Suid-Afrikaanse Grand Prix aangebied nie.

In April 2018 het Adrian Scholtz, hoof- uitvoerende beampte van Motorsport Suid-Afrika, Suid-Afrika se moontlike terugkeer tot die Formule Een Grand Prix-kalender bespreek. Hy sê dat die belangrikste struikelblokke is die hoë koste vir die aanbied van so 'n geleentheid en die feit dat tans nie een van Suid-Afrika se renbane aan FIA se vereistes as gasheer van 'n Formule Eenren voldoen nie, hoewel Kyalami naby kom. Die moontlikheid van 'n Suid-Afrikaanse Grand Prix in Kaapstad of Durban is ook al bespreek.

In vroeg 2023 was 'n ooreenkoms oor 'n terugkeer van die Suid-Afrikaanse Grand Prix vir die 2024-seisoen amper klaar, maar in Junie 2023 het die FIA aangekondig dat die Suid-Afrikaanse Grand Prix in die nabye toekoms nie 'n terugkeer na die F1-kalender sal maak nie weens die Suid-Afrikaanse regering se standpunt oor Rusland se inval in Oekraïne.

## Vorige wenners 
: '*n Pienk agtergrond dui aan dat die Grand Prix nie deel uitgemaak het van die Formule Eenwêreldkampioenskap nie.*

## Verskillende renbane (1934–1993) 

Lêer:East London 1934.svg|Prins George-renbaan 1934 (24,461&nbsp;km)
Lêer:Prince George Circuit 1936-1939.svg|Prins George-renbaan 1936–1939 (18,619&nbsp;km)
Lêer:Prince George GP Circuit.svg|Prins George-renbaan 1960–1966 (3,920&nbsp;km)
Lêer:Kyalami 1961 - 1988 Layout.png|Kyalami Grand Prix-renbaan 1961–1988 (4,104&nbsp;km)
Lêer:Circuit Kyalami.png|Kyalami Grand Prix-renbaan 1992–1993 (4,261&nbsp;km)

## Verwysings
Buddh Internasionale Renbaan

regs|250px
Die **Buddh Internasionale Renbaan** is 'n Indiese sportmotorrenbaan in Groter Noida, Uttar Pradesh, Indië, 40 km vanaf Delhi.

Die Formule Een Indiese Grand Prix is drie keer by die Buddh-renbaan aangebied, in 2011, 2012 en 2013. Die ren kom sedertdien nie meer op die Formule Eenkalender voor nie, weens 'n belastingdispuut wat die FIA met die staat Uttar Pradesh in Indië het.

Die baan van 5.13 km is deur die wêreldbekende Duitse argitek en renbaanontwerper Hermann Tilke ontwerp en op 18 Oktober 2011 ingewy.

## Galery 

Lêer:Force india Buddh.jpg|Force India se motor by Buddh
Lêer:Pitlane Walks - 2011 Indian Grand Prix.jpg|Kuipewandelings by die 2011 Indiese Grand Prix
Lêer:Alonso Buddh 2011.jpg|Fernando Alonso jaag by Buddh in 2011

## Verwysings
Zolder-renbaan

Die **Zolder-renbaan** is 'n 4.011 km lange motorsportrenbaan in Heusden-Zolder, België. Dit het die Belgiese Grand Prix van 1973, 1975–1982, en 1984 (10 byeenkomste) aangebied.
Argentynse Grand Prix

Die **Argentynse Grand Prix** (Spaans: *Gran Premio de Argentina*) was 'n rondte van die Formule Een-wêreldkampioenskap, met tussenposes gehou van 1953-1998, almal op dieselfde renbaan in Argentinië se hoofstad Buenos Aires. Hoewel dit nie meer op die Formule Een-kalender verskyn nie, het die wedren 'n lang en uiteenlopende geskiedenis. Die Argentynse president Juan Perón was self die dryfkrag agter die skepping van die baan, nadat hy die sukses van die land se eie Juan Manuel Fangio beleef het.

## Jaarlikse wenners 
duimnael|regs|No.6 uitleg (1995-1998)
duimnael|regs|No.15 uitleg (1974-1981)
duimnael|regs|No.9 uitleg (1971-1973)
duimnael|regs|No.2 uitleg (1953-1960)
Nelson Piquet Internasionale Renbaan

Die **Nelson Piquet Internasionale Renbaan** (Portugees: *Autódromo Internacional Nelson Piquet* of ook *Jacarepaguá*) is 'n 5.031&nbsp;km lange motorsportrenbaan in Rio de Janeiro, Brasilië. Dit het die Formule Een Brasiliaanse Grand Prix 10 keer in 1978 en van 1981 tot 1989 gehuisves.

duimnael|senter|450px|Uitleg van die Nelson Piquet Internasionale Renbaan.
Juan en Oscar Gálvez-renbaan

Die **Juan en Oscar Gálvez-renbaan** (Spaans: *Autódromo Juan y Oscar Gálvez*) is 'n motorrenbaan in Buenos Aires, Argentinië wat in 1952 onder president Juan Perón gebou is. Dit het aanvanklik as die *Autódromo 17 de Octubre* bekend gestaan tot en met die Perón-bewind se omverwerping.

Die baan met 'n toeskouerkapasiteit van 45&nbsp;000 het die Argentynse Grand Prix reeds 20 keer tussen 1953 en 1998 gehuisves.
Tripoli Internasionale Lughawe

Die **Tripoli Internasionale Lughawe** is die internasionale lughawe in Tripoli, Libië.

Op 12 Mei 2010 om 06:10 (plaaslike tyd) het die geskeduleerde Afriqiyah Lugdiens Vlug 771 vanaf O.R. Tambo Internasionale Lughawe in Johannesburg hier neergestort terwyl dit die aanloopbaan by die lughawe genader het.
Poef (meubelstuk)

duimnael|regs|240px|'n Poef

'n **Poef** (of sitsak) is 'n opgestopte lae vloerkussing wat as sitplek of rusplek vir die voete dien. Poewe bestaan uit 'n oortreksel van plastiek of materiaal wat met saagsels, bone of 'n ander vulsel opgestop is. Die poef neem die vorm van die liggaam aan wat dit 'n gemaklike gevoel gee. Dit bied egter nie voldoende rugsteun nie en langdurige gebruik kan tot rugprobleme lei. Die tipe vulsel wat gebruik word kan soms hinderlike klanke produseer as die gebruiker van posisie verander.

Die woord *poef* is uit Frans afgelei (*un pouf*) en is 'n voorbeeld van onomatopee (klanknabootsing).

duimnael|links|'n Poef
Die eerste poef, genaamd die *Sacco*, is deur die Italiane Piero Gatti (1940), Cesare Paolini (1937) en Franco Teodoro (1939) ontwerp. Die eerste Sacco's is in 1968 deur Zanotto in Milaan geproduseer. Die meubelstuk, met sy onkonvensionele en ongekompliseerde vorm, is veral in die jare sewentig as 'n simbool van binnenshuise mode beskou.

## Sien ook 
* Ottoman, 'n lae sofa (rusbank) sonder leuning.

## Verwysings 
## Eksterne skakels 
*